Sami Hedberg

Sami Henrik Hedberg (s. 13. maaliskuuta  1981 Helsinki) on suomalainen stand up -koomikko, näyttelijä ja yrittäjä. Hedberg tuli tunnetuksi voitettuaan Subtv:n Get up, stand up -kilpailun vuonna 2005.   

Hedberg on esiintynyt useissa televisio-ohjelmissa, muun muassa omassa sketsisarjassaan Kokovartalomies, Talent Suomessa ja Konttori-tv-sarjan suomalaisessa versiossa, sekä toiminut ääninäyttelijänä piirroselokuvissa. Hän on ollut The Voicen aamushow’n juontaja sekä vetänyt omaa radioshow’taan Spin FM:llä. Vuonna 2013 hän esiintyi Hartwall Areenalla ”Sami Hedberg Alive” -show’ssa. Hän näytteli keväällä 2015 ensi-iltansa saaneessa Luokkakokous-elokuvassa sekä Luokkakokous 2 – Polttarit -elokuvassa, joka sai ensi-iltansa syksyllä 2016. Hedberg saavutti 365 stand up -kiertueellaan Guinness World Recordsin maailmanennätyksen ”eniten livekeikkoja vuodessa” vuoden 2015 aikana.

Hedbergillä on oma yritys Hedberg Live Oy, joka on perustettu vuonna 2005. Se on luova tuotantoyhtiö, joka tekee kaikkea tapahtumatuotannosta mainostuotantoon ja tilavuokraukseen.

Hedberg on mukana hyväntekeväisyydessä. Hän toimii muun muassa Suomen World Visionin lähettiläänä. Hedberg järjestää stand up -klubillaan sekä hyväntekeväisyysiltoja että viittomakielelle tulkattuja iltoja.  

Hedberg on myös Helsinki Comedy festivalin toiminnanjohtaja sekä helsinkiläisen koripallojoukkueen Helsinki Seagullsin osaomistaja. Lisäksi hän on ollut osakkaana suomalaisessa luomu- ja voikahviin erikoistuneessa kahviyrityksessä vuodesta 2014 alkaen yhdessä muun muassa Elastisen kanssa.

 Yksityiselämä 
Hedberg oli vuodesta 2018 lähtien parisuhteessa vuoden 2003 tangokuningatar Saija Tuupasen kanssa. Vuodesta 2013 vuoteen 2018 Hedberg oli naimisissa Ilona Hedbergin kanssa. Hedberg on näyttelijäsisarusten Minka ja Iina Kuustosen serkku, heidän isänsä Mikko Kuustonen on Sami Hedbergin eno. Hedberg valittiin vuoden 2015 positiivisimmaksi helsinkiläiseksi. Hän on koulutukseltaan ylioppilas. Hän opiskeli Laurea-ammattikorkeakoulussa liiketaloutta, mutta opinnot jäivät kesken.

 Yritys 
Hedberg Live Oy on vuonna 2005 perustettu helsinkiläinen luova tuotantoyhtiö, jonka päätoimiala on stand up -komiikka ja joka tekee kaikkea tapahtumatuotannosta mainostuotantoon ja tilavuokraukseen. Hedbergin konserttisalikiertueiden lisäksi se tuottaa Sam’s Comedy Club -toimintaa Night People Groupin Apollo Live Clubilla Helsingissä, pyörittää Sam’s Burger -ruokarekkakonseptia, vuokraa Bank55- ja Stage-juhlatiloja Lauttasaaressa. Edeltävien lisäksi yritys järjestää kesäisin ”Pullukka Run” -juoksutapahtumaa, vuosittaisen Vadelmavene-risteilyn ja pyörittää Hedberg Store -nettikauppaa ja harjoittaa vuokraustoimintaa.sami Hedberg kotisivut, samihedberg.com

 Musiikki 
Hedberg toimii solistina Comedians-yhtyeessä, jonka kaikki jäsenet ovat stand up -koomikoita. Hedbergin lisäksi bändissä ovat Niko Kivelä (rummut), Jacke Björklund (kitara) sekä Mika Eirtovaara (basso). Kvartetti soittaa muiden artistien musiikkia.

Vuonna 2016 Hedberg osallistui Elastinen feat. -ohjelmaan, jossa he tekivät yhdessä biisin ”Täytyy jaksaa”. Kappale nousi latauslistan sekä singlelistan ykköseksi. Vuoden 2019 marraskuuhun mennessä YouTubessa kappaleen musiikkivideota oli katseltu yli 5,8 miljoonaa kertaaMTV Suomen official youtube channel, youtube.com, Viitattu 16.11.2016.

Hedberg voitti Leijona-hahmollaan keväällä 2020 esitetyn Masked Singer Suomi -viihdeohjelman ensimmäisen kauden.

 Sosiaalinen media  
Hedbergillä on käytössään useita sosiaalisen median kanavia. Oman henkilökohtaisen Facebook-tilin lisäksi hänellä on Facebookissa käytössä Sami Hedberg official -sivut, joita seuraa noin 135 000 ihmistä Sami Hedberg official facebook page, facebook.com, Viitattu 1.11.2016. Instagramissa Hedbergillä on noin 244 000 seuraajaa.Hedberg official instagram page, instagram.com, Viitattu 1.11.2016 Näiden sosiaalisten kanavien lisäksi Hedberg löytyy Twitteristä 106 000 ihmisen seuraamana.Sami Hedbergin twitter  l, twitter.com, Viitattu 1.11.2016 YouTubessa Hedbergiltä on oma kanava Hedberg Comedy, jolla on reilut 40 300 tilaajaa.Sami Hedberg official youtube channel, youtube.com, Viitattu 1.11.2016

 Yhteistyö ja hyväntekeväisyys 
Hedberg tekee yhteistyötä eri tahojen kanssa. Hän toimii World Visionin lähettiläänä. Hänellä on kummilapsi World Visionin kautta Ugandassa, Busian kylässä. Vuonna 2015 Hedberg lahjoitti Helsingissä pidetyn Sami Hedberg 365 for World Vision -keikan tuoton Ugandan nuorisotalon rakentamiseen.Sami Hedberg rakennuttaa nuortentalon Ugandaan , worldvision.fi Hyväntekeväisyyskonsepti Stand Up And Live on Hedbergin käsialaa. Sen tarkoitus on kerätä varoja hyväntekeväisyyteen huumorin voimin. Yhteistyö Suomen World Visionin kanssa on osa konseptia.  

Hedberg on myös ollut mukana Nenäpäivä-kampanjoissa sekä yhdessä UN Womenin kanssa puolustamassa naisten oikeuksia muun muassa järjestämällä Sam’s Comedy Clubilla Stand up for Women’s right -hyväntekeväisyysiltoja. Stand up for women’s right -illan tuotot menevät Suomen UN Women -järjestölle. Järjestön tavoitteena on saavuttaa maailma, jossa kaikilla on yhtäläiset oikeudet ja mahdollisuudet.Un Women kotisivut , unwoman.fi

Lisäksi Hedberg on osallinen hyväntekeväisyyskampanjassa nimeltä Shadeshares yhdessä muun muassa Pekka Hyysalon, Patrik Laineen, Janna Hurmerinnan, Santtu-Matias Rouvalin ja koko Ilveksen liigajoukkueen kanssa. Ideana kampanjalla on tarjota koulutusta, työtä ja lisätä hyvinvointia Nairobissa asuville slumminuorille sekä Suomen nuorisolle. Ajatuksena käyttöesineen ja hyväntekeväisyyden yhdistäminen suomalaisesta koivuviilusta tehtyjen aurinkolasien muodossa. Virallinen yhteistyökumppani on World Vision.

Vaateketju Jack & Jones teki Hedbergin kanssa yhteistyötä vuonna 2015. Yhteistyöstä syntyi humoristiset fanipaidat jääkiekon maailmanmestaruuskisoihin. Vuonna 2016 Hedberg teki kantasolukampanjan yhteistyössä Veripalvelun kanssa.Kantasolukampanja , veripalvelu.fi

 Filmografia 
 Televisiosarjat 
 Televisiosarja  Kanava  Vuosi Get Up Stand Up, G.U.S.U.  Subtv  2005 Komiikkatehdas  Yle 2006 Nevada  MTV3   Estradilla: HUIPS  Yle  2007 Big Brother Extra Sub 2008 Eilen, tässä ja nyt  Reikä seinässä  Nelonen   Lauantaiprojekti  Yle TV1  2011 Neljän tähden illallinen Nelonen  2012 Hyvät ja huonot uutiset 2013 Tanssii tähtien kanssa MTV3  Tuubi  2014–2015 Huvila ja huussi  Liv 2015 Koomikot  TV5   Grillit huurussa  Jim / Nelonen  2016–2019 Elastinen feat.  MTV3 2016 Talent Suomi Nelonen  Konttori  2017–2019 Kokovartalomies DPlay / TV5  2018–2019 Melkein totta  Yle TV1  2019 Masked Singer Suomi MTV3  2020 Komediaklubi 2024

 Elokuvat 
 Vuosi Elokuva Rooli 2011  Likainen pommi  TV–tuottaja 2015  Luokkakokous  Antti 2016  Luokkakokous 2 – Polttarit  2020  Se mieletön remppa  Jalmari, Mischa, Pirkka, pankinjohtaja, sorttiaseman työntekijä, räjähdemies, traktorin kuljettaja 2021  Luokkakokous 3 – Sinkkuristeily  Antti

 Livetaltioinnit 
 Livetaltiointi  Vuosi Kokovartalomies  2009 Sami Hedberg Total Comedy  2010 Kokovartalomies 2  2012 Sami Hedberg ALIVE 2014 Kokovartalomies 3  Sami Hedberg 365  2015 Kokovartalomies 4  2016

 Dubbaukset 
 Vuosi Elokuva Rooli 2009  Bolt  Raivo Hamsteri 2012  Ice Age 4: Mannerten mullistus  Pönö-merinorsu 2014  Pasila 2.5 – The Spin-Off  Samu Mädberg (jakso ”Pärästä kuuluu”)

 Radio 
 Kanava  Vuosi SpinFM, oma radioshow  2011 The Voice, aamushow  2012

 Lähteet 
the365.fi
Luokkakokous , Finnkino.fi
Hedberg Official ,facebook.com
Un Women , unwomen.fi
Kantasolukampanja , veripalvelu.fi
World Vision Sami Hedberg  , worldvision.fi
Stand Up And Live, sual.fi
Sami Hedberg kotisivut, samihedberg.com

 Viitteet 

 Aiheesta muualla 
 Sami Hedbergin viralliset kotisivut
 Hedberg Liven kotisivut


Luokka:Suomalaiset stand up -koomikot
Luokka:Suomalaiset näyttelijät
Luokka:Suomalaiset yrittäjät
Luokka:Vuonna 1981 syntyneet
Luokka:Elävät henkilöt